Արևելյան Ղուտան և Իդլիբը ներառվել են ապաէսկալացման գոտիներում, որոնք, ըստ մայիսի 4-ի համաձայնության, ստեղծել են Սիրիայում զինադադարի երաշխավոր երկրները՝ Ռուսաստանը, Իրանը և Թուրքիան։ ՄԱԿ-ի տվյալներով՝ դեկտեմբերի 31-ից հունվարի 10-ը Արևելյան Ղուտայում սպանվել է առնվազն 85 խաղաղ բնակիչ, ներառյալ 30 երեխա։ Իրադրությունն Իդլիբում ևս լուրջ անհանգստություն է առաջացնում, որտեղ, ՄԱԿ-ի մարդու իրավունքների գլխավոր հանձնակատար Զեյդ Ռաադ ալ Հուսեյնի հայտարարության համաձայն, տասնյակ հազարավոր քաղաքացիական անձինք լքել են իրենց տները կառավարական ուժերի և ծայրահեղական խմբավորումների «Հեյաթ Թահրիր աշ Շամ» միավորման միջև բախումների պատճառով։